CELEX: 22006D0139
Language: hr
Date: 2006-10-27 00:00:00
Title: Odluka Zajedničkog odbora EGP-a br. 139/2006 od 27. listopada 2006. o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda

11/Sv. 089
            
            
               HR
            
            
               Službeni list Europske unije
            
            
               33
            
         22006D0139
   
               L 366/85
            
            
               SLUŽBENI LIST EUROPSKE UNIJE
            
            
               27.10.2006.
            
         
      ODLUKA ZAJEDNIČKOG ODBORA EGP-a
   br. 139/2006
   od 27. listopada 2006.
   o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir uz Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Protokol 31 uz Sporazum izmijenjen je Odlukom Zajedničkog odbora EGP-a br. 90/2004 od 8. lipnja 2004. (1)
               
            
         
               (2)
            
            
               Odlukom Zajedničkog odbora EGP-a br. 56/96 od 28. listopada 1996. (2) proširena je suradnja između ugovornih stranaka Sporazuma, uključujući Protokol 31 uz Sporazum Mreža europskih službi za zapošljavanje (Eures).
            
         
               (3)
            
            
               Lihtenštajn je prvotno zadržao pravo sudjelovanja u Euresu zbog rezultata zajedničkog izvješća prijelaznih mjera u području slobodnog kretanja osoba u skladu s Protokolom 15 uz Sporazum.
            
         
               (4)
            
            
               Na temelju ovog zajedničkog izvješća, Odluka Zajedničkog odbora EGP-a br. 191/1999 od 17. prosinca 1999. (3) uvela je nove sektorske prilagodbe u prilozima V. i VIII. Sporazumu u pogledu Lihtenštajna, koje ograničavaju dobivanje stalnog prebivališta u Lihtenštajnu.
            
         
               (5)
            
            
               Zadrška prava sudjelovanja Lihtenštajna u Euresu više se ne primjenjuje.
            
         
               (6)
            
            
               Protokol 31 uz Sporazum treba stoga izmijeniti kako bi se omogućilo da sudjelovanje Lihtenštajna u Euresu stupi na snagu od 1. siječnja 2007.,
            
         ODLUČIO JE:
   Članak 1.
   Članak 15. stavak 4. Protokola 31 uz Sporazum zamjenjuje se sljedećim:
   
      „4.   Stavci 1. do 3. odnose se na Lihtenštajn od 1. siječnja 2007.”
   
   Članak 2.
   Ova Odluka stupa na snagu dan nakon što je Zajednički odbor EGP-a primio posljednju obavijest iz članka 103. stavka 1. Sporazuma (4).
   Primjenjuje se od 1. siječnja 2007.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 27. listopada 2006.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
         
      
   
   
      (1)  SL L 349, 25.11.2004., str. 52.
   
      (2)  SL L 58, 27.2.1997., str. 50.
   
      (3)  SL L 74, 15.3.2001., str. 29.
   
      (4)  Ustavni zahtjevi nisu navedeni.